cyanic-selkie/wikianc huggingface dataset:
Vilho Kolho
Kolho aloitti opinnot Teknillisessä korkeakoulussa vuonna 1908 ja valmistui sieltä viisi vuotta myöhemmin. Hänen kurssitovereihinsa kuului Bertel Strömmer, jonka kanssa hän myöhemmin työskenteli monissa hankkeissa. Kolho toimi Tampereen ensimmäisenä apulaiskaupunginarkkitehtina vuodesta 1927 alkaen, ja yhdessä kaupunginarkkitehti Strömmerin kanssa he johtivat Tampereen kaupungin rakennustoimintaa vuosikymmenten ajan. Molemmat jäivät virastaan eläkkeelle 1950-luvun alkupuolella.
Auhjärvi
Maantietoa
Järven pinta-ala on 220 hehtaaria eli 2,2 neliökilometriä, se on 3,9 kilometriä pitkä ja 2,0 kilometriä leveä. Sillä on 17 saarta, joiden yhteispinta-ala on 9,06 hehtaaria. Järvi on luodattu ja siitä on julkaistu syvyyskartat. Järven tilavuudeksi on saatu 9,0 miljoonaa kuutiometriä eli 0,0090 kuutiokilometriä. Sen keskisyvyys on 4,1 metriä ja suurin syvyys on 14,6 metriä. Sen rantaviivan pituus on 21,4 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Lintulanjoen valuma-alueeseen (14.229) se kuuluu. Järven vedenpinnan korkeus on 84,3 metriä mpy.
Rikkanenätti
Rikkanenätti (Rorippa sylvestris) on monivuotinen, keltakukkainen ristikukkaiskasvi.
Ulkonäkö ja koko
Rikkanenätti kasvaa 20–50 cm korkeaksi. Sen varsi ja lehdet ovat vaaleanvihreät, lehdet pariliuskaiset. Kukat ovat keltaiset, ja niissä on neljä soikeaa terälehteä. Kukkien halkaisija on 8–10 mm. Kasvi leviää etenkin juuren palasista. Rikkanenätti muistuttaa jonkin verran rantanenättiä (Rorippa palustris).
MV RAMB I
MV RAMB I oli Italian banaanimonopolin banaanilaiva, joka pakko otettiin 1940 Italian kuninkaalliselle laivastolle apuristeilijäksi.
Rikkanenätti
Elinympäristö
Rikkanenättiä pidetään aggressiivisena rikkakasvina, josta on vaikea päästä eroon.
MV RAMB I
Palvelus
Alus lähti Massawasta 20. helmikuuta 1941 ja HMNZS Leander (kapteeni R. H. Bevan) upotti sen 27. helmikuuta Malediivien pohjoispuolella. Ramb I ei purjehduksellaan upottanut yhtään alusta.
Lokapojat
Lokapojat (nyk. Sisu ympäristöpalvelut Oy ) on vantaalainen jätehuoltoyritys, jonka toiminnassa paljastui syksyllä 2008 epäkohtia. Yhtiö oli toteuttanut suuren osan vuosina 1999–2008 tarjoamistaan jätepalveluista ympäristölain vastaisesti laskemalla asumajätevettä (ulostetta ja virtsaa sisältäviä jätevesiä) muun muassa sadevesiviemäreihin ja ojiin. Tämä on aiheuttanut maaperän, vesistöjen ja pohjaveden pilaantumista. Lisäksi yritys oli laskuttanut asiakkailtaan todellista suuremmista jätemääristä.
Marraskuussa 2008 Vantaan käräjäoikeus vangitsi kaksi yrityksen omistajaa törkeästä ympäristön turmelemisesta. Joulukuussa 2008 heidät tuomittiin kuuden kuukauden liiketoimintakieltoon, mikä esti heidän toimintansa yrityksessä.
Kesäkuussa 2012 johtajat Tarmo Kunnasranta ja Pentti Tiikkaja tuomittiin jätehuoltorikoksista neljän vuoden ehdottomaan vankeusrangaistukseen. Lisäksi he joutuvat maksamaan noin 280 000 euron vahingonkorvaukset Helsingin ja Vantaan kaupungeille sekä korvaamaan rikoksesta saatua taloudellista hyötyä 920 000 euron edestä. Syyttäjän mukaan rikoksen suunnitelmallisuus oli "rikosoikeudellisesti poikkeuksellista". Hovioikeus korotti korvauksia elokuussa 2013. Korkein oikeus hylkäsi vuonna 2014 valituslupahakemukset ja hovioikeuden tuomio jäi voimaan.
Kolkuttajat (minisarja)
Kolkuttajat (The Tommyknockers) on vuonna 1993 tehty minisarja, joka perustuu kirjailija Stephen Kingin samannimiseen kauhuromaaniin. Minisarjan on ohjannut John Power.
Lokapojat
Myös yrityksen työntekijöitä tuomittiin ehdollisiin rangaistuksiin ja sakkoihin. Helsingin Sanomat kertoi tammikuussa 2013 yrityksen yhteyksistä United Brotherhood -rikollisjärjestöön. Aseistautuneet jengiläiset olivat uhkailleet Lokapoikien ympäristöjutun todistajaa.
Kolkuttajat (minisarja)
Juoni
Havenin rauhallisessa kaupungissa tapahtuu eräänä päivänä outoja, kun lännenkirjailija Bobbi Anderson kompastuu metsäretkellä johonkin outoon esineeseen. Kun hän alkaa kaivamaan sitä muutaman päivän ajan, hän tajuaa kaivaneensa maahan hautautuneen avaruusaluksen esille, jonka myötä kaupungin leviää outoa säteilyä. Havenin asukkaat uhkaavat muuttaa muotoaan aluksen olentojen kaltaisiksi. Ainoastaan Bobbin runoilija ystävä Jim Gardner voi olla ainoa toivo, kun kauan sitten hänen kalloon laitettu metallilevy tekee hänestä immuunin olentojen pahalle taialle.
Lokapojat
Lokapojat muutti nimensä heinäkuussa 2015 Uusi Tornado Ympäristöpalveluksi ja marraskuussa 2015 nimeksi tuli Sisu ympäristöpalvelut.
Kolkuttajat (minisarja)
Vastaanotto
Video-oppaassa vuodelta 1994 Bello Romano antoi Kolkuttajille kolme tähteä viidestä, mikä vastaa sanallista arviota ”hyvä”.
Ilari Mettälä
Ilari Mettälä (s. 26. huhtikuuta 1994 Yläne) on suomalainen uransa lopettanut jalkapalloilija, joka edusti Veikkausliigassa Tampereen Ilvestä. Hän oli pelipaikaltaan hyökkääjä, joka pystyi pelaamaan keskellä ja molemmilla laidoilla.
Mettälä aloitti jalkapallon viisivuotiaana Yläneen Kirissä. Hän siirtyi C-juniorina Turun Palloseuraan, mutta lopetti tavoitteellisen jalkapalloharrastuksen 16-vuotiaana. Mettälä palasi kahden vuoden tauon jälkeen kilpasarjoihin B-junioreiden Kolmosessa pelanneen Pöytyän Kaiman riveissä. Vuodeksi 2013 hän siirtyi A-SM-sarjassa pelanneen FC Kaarinaan ja oli kauden päätteeksi joukkueen paras maalintekijä. Ensiesiintymisensä miesten sarjoissa Mettälä teki seuraavana vuonna Kakkosessa pelanneessa Pallo-Iiroissa.
Vuonna 2015 Mettälä sai opiskelupaikan Turusta ja solmi onnistuneen testin jälkeen sopimuksen Ykköseen pudonneen Turun Palloseuran kanssa. Polvivammasta johtuen hän oli sivussa yli puolet kaudesta ja kuntouduttuaan haki pelituntumaa Kakkosessa pelanneessa TPS:n yhteistyöseura Salon Palloilijoissa. Loppukaudesta pelaamissaan kuudessa Ykkösen ottelussa Mettälä onnistui maalinteossa viidesti. Kaudella 2016 hän nousi TPS:n vakiokokoonpanon pelaajaksi ja oli 12 maalillaan joukkueensa toiseksi paras maalintekijä Mikko Hyyrysen jälkeen. Mettälän peliaika väheni seuraavana vuonna, mutta silti hän oli ratkaisevassa roolissa nostamassa TPS:aa takaisin Veikkausliigaan tekemällä Ykkösen sarjavoiton ratkaisseen tasoitusmaalin FC Honkaa vastaan kauden viimeisessä ottelussa.
Mettälä siirtyi Turun Palloseurasta kaksivuotisella sopimuksella Tampereen Ilvekseen marraskuussa 2017. Liigadebyyttinsä Mettälä teki ottelussa Helsingin Jalkapalloklubia vastaan 16. kesäkuuta 2018. Hän on kolmen kauden aikana pelannut Veikkausliigassa 47 ottelua ja tehnyt niissä 13 maalia.
Mettälä mursi nilkkansa syyskuussa 2020 pelatussa liigaottelussa, minkä vuoksi hän ei pelannut lähes vuoteen. Kauden 2021 lopussa Mettälä pelasi lainalla TPS:ssa, mutta hän tarvitsi pelatessaan runsaasti kipulääkkeitä ja nilkan teippaamisen. Kauden jälkeen nilkka operoitiin uudelleen. Marraskuussa 2021 Mettälä teki Ilveksen kanssa 2+1-vuotisen jatkosopimuksen, ja talven Liigacupissa hän pelasi neljässä ottelussa. Kipeä nilkka kuitenkin rajoitti hänen pelaamistaan, ja Mettälä ilmoitti uransa lopettamisesta toukokuussa 2022. Mettälä pelaa tällä hetkellä miesten kutosta pelaavassa Aston Gillassa.
Meklarilista
Meklarilista oli listaamattomien yritysten arvopapereiden markkinapaikka Helsingin pörssissä. Meklarilistalle otettiin yrityksiä, jotka eivät olleet anoneet päästä noteerattaviksi, mutta joiden osakkeista oli silti kysyntää ja tarjontaa.
1930-luvulta lähtien pörssimeklarit olivat kirjoittaneet Helsingin pörssin seinällä olevalle taululle osto- ja myyntitarjouksia noteerattomista osakkeista. Vuonna 1981 näillä osakkeilla ruvettiin käymään kauppaa aina torstaisin. Meklarilista syntyi vuonna 1983, kun nämä yhtiöt kiinteytyivät oikeaksi listaksi, jolle yhtiöt otettiin eri päätöksellä. Vuodesta 1990 alkaen meklarilistan osakkeilla käytiin kauppaa sähköisesti pörssin järjestelmässä.
Meklarilistan yhtiöitä eivät koskeneet arvopaperimarkkinalaki eivätkä markkinapaikan tiedonantovelvollisuudet. Meklarilistalla noteerattiin kaikkiaan 89 yhtiötä. Niiden lisäksi oli listalla alkuvuosina lyhytaikaisesti 11 yhtiötä, joiden vaihto oli erittäin vähäistä.
Kaupankäynnistä meklarilistalla perittiin 1,6 prosentin leimavero. Vero jäi pois siinä vaiheessa, kun meklarilista siirtyi vuonna 1996 yhtä aikaa OTC-listan kanssa Arvopaperinvälittäjien yhdistykseltä Helsingin pörssin hoitoon.
Lokakuussa 1998 meklarilista ja OTC-lista yhdistettiin Helsingin pörssin I-listaksi. Tuossa vaiheessa meklarilistalla oli jäljellä enää 11 yhtiötä.
Eino Heino
thumb|Eino Heino Eino Ilmari Heino (22. helmikuuta 1912 Pyhäjärvi – 10. toukokuuta 1975 Helsinki) oli suomalainen elokuvaaja. Hän teki uransa kuvaajana alkaen vuoden 1935 elokuvasta Kaikki rakastavat (kamera-apulainen) jatkuen 1960-luvun puoliväliin asti. Uransa varrella hän kuvasi muun muassa elokuvat Niskavuoren naiset, Gabriel, tule takaisin sekä jatkosodan aikana lyhyitä puolustusvoimien katsauksia.
Eero Hyökyvirta
Eero Hyökyvirta (s. 17. maaliskuuta 1999) on suomalainen jalkapalloilija, pelipaikaltaan keskikenttäpelaaja. Hän on tällä hetkellä ilman seuraa, mutta pelasi kaudella 2018 Veikkausliigaa Ilveksen riveissä. Liigadebyyttinsä Hyökyvirta teki 15. huhtikuuta 2018 ottelussa Kuopion Palloseuraa vastaan. Ilvekseen Hyökyvirta siirtyi marraskuussa 2017 HIFK:sta. Hän kuitenkin päätyi purkamaan sopimuksensa seuran kanssa elokuussa 2018, jotta voisi keskittyä opiskeluun.
Paistetut vihreät tomaatit
Paistetut vihreät tomaatit (Fried Green Tomatoes) on vuonna 1991 ensi-iltansa saanut draamaelokuva, joka perustuu Fannie Flaggin romaaniin Fried Green Tomatoes at the Whistle Stop Cafe. Elokuvan on ohjannut Jon Avnet.
Juoni
1980-luvun etelävaltioissa elävä Evelyn Couch (Bates) on ikääntyvä nainen, jonka avioelämä on ikävystyttävää ja elämä muutenkin tarkoituksetonta. Hän vierailee miehensä kanssa vanhusten hoitokodissa, jossa miehen täti ajaa Evelynin ulos huoneesta. Evelyn alkaa jutella elämäniloisen vanhan Ninnyn (Tandy) kanssa. Evelyn lumoutuu Ninnyn tarinoista ja alkaa käydä ahkerasti häntä tapaamassa.
Arvioita
Video-oppaassa vuodelta 1994 Olavi Similä luonnehtii elokuvaa lämminhenkiseksi tunnelmoinniksi ja antaa sille kolme tähteä viidestä, mikä vastaa sanallista arviota ”hyvä”.
Lepistönlampi (Sysmä, Nikkaroinen)
Lepistönlampi on Päijät-Hämeessä Sysmässä Nikkaroisen kylän lähellä sijaitseva lampi.
Maantietoa
Lammen pinta-ala on 13,9 hehtaaria, se on 650 metriä pitkä ja 350 metriä leveä. Lammella ei ole kartan mukaan saaria. Sen rantaviivan pituus on 2,4 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Lintulanjoen valuma-alueeseen (14.229) se kuuluu. Lammen vedenpinnan korkeus on 90,8 metriä mpy.
Kevin Romy
Kevin Romy (s. 31. tammikuuta 1985 La Chaux-de-Fonds, Sveitsi) on sveitsiläinen jääkiekkoilija, pelaa National League A -joukkue Genève-Servette HC:ssä. Hän on pelipaikaltaan keskushyökkääjä.
Pentagon Design
Pentagon Design on vuonna 1996 perustettu suomalainen designtoimisto. Yrityksen perustajat ovat Arni Aromaa ja Sauli Suomela. Pentagon Design suunnittelee palveluita, kaupallisia tiloja, tuotteita, pakkauksia sekä yritys- ja tuoteidentiteettejä.
Pentagon Designin omistajat Aromaa ja Suomela saivat vuonna 2010 Ornamon ja Grafia ry:n yhdessä myöntämän Vuoden teollinen muotoilija -nimityksen. Yrityksen 15-vuotisjuhlanäyttely Suunnittelupöydällä oli huhti–toukokuussa 2012 Designmuseossa. Vuonna 2012 Aromaa ja Suomela saivat muotoilun valtionpalkinnon.
Yrityksen liikevaihto vuonna 2019 oli noin 2 miljoonaa euroa ja henkilökuntaa sillä oli 28.
Kevin Romy
Seuraura
Philadelphia Flyers varasi Romyn neljännellä kierroksella 108. pelaajana NHL:n varaustilaisuudessa 2003. Kesken kauden 2005–2006 hän siirtyi Genève-Servettestä HC Luganoon, jossa Romy voitti kauden päätteeksi Sveitsin-mestaruuden. Kaudella 2007–2008 hän jakoi kymmenellä osumallaan Luganon sisäisen maalipörssin toisen sijan Sandy Jeanninin ja Julien Vauclairin kanssa. Kaudella 2011–2012 Romy teki NLA:n yhden kauden piste-ennätyksensä tehoilla 18+21=39, joilla hän oli joukkueen paras maalintekijä ja toiseksi paras pistemies Jaroslav Bednářin jälkeen.
Kaudeksi 2012–2013 Romy palasi kolmivuotisella sopimuksella Genève-Servette HC:hen. Hän oli joukkueen paras pistemies tehoilla 15+19=34. Kevään 2013 pudotuspeleissä Romyn teholukema +5 oli Genèven paras. Kaudella 2013–2014 hän nousi joukkueen kapteenistoon. Tammikuussa 2014 Romyn sopimusta Genèven kanssa jatkettiin kahdella vuodella kevääseen 2017. Kaudella 2014–2015 hän oli joukkueen paras maalintekijä ja jakoi Genèven sisäisen pistepörssin toisen sijan Tom Pyattin kanssa tehoilla 18+15=33. Mestarien liigassa Romy oli kuudella osumallaan joukkueen paras maalintekijä ja Romy jakoi Genèven sisäisen tehotilaston voiton Matt D'Agostinin ja Tom Pyattin kanssa lukemalla +7. Hän edusti joukkuetta myös Spengler Cupissa vuosina 2013 ja 2014 voittaen turnauksen molemmilla kerroilla.
Maajoukkueura
Romy edusti Sveitsiä Sotšin olympiakisoissa 2014 sekä Torinon olympiakisojen 2006 karsinnoissa. Hän pelasi myös MM-kilpailuissa vuosina 2005, 2006, 2009, 2010, 2012, 2014 ja 2015. Vuoden 2012 turnauksessa Romy oli tehoilla 1+5=6 Sveitsin paras syöttäjä ja toiseksi paras pistemies Damien Brunnerin jälkeen. Hän on kuulunut myös Sveitsin A-maajoukkueen kapteenistoon kausina 2012–2013 ja 2013–2014.
Romy pelasi myös alle 20-vuotiaiden MM-kilpailuissa vuosina 2003, 2004 ja 2005. Hän pelasi myös alle 18-vuotiaiden MM-kilpailuissa vuosina 2002 ja 2003. Vuoden 2002 turnauksessa Romy oli Sveitsin paras pistemies ja maalintekijä tehoilla 9+5=14. Hän jakoi koko turnauksen maalipörssin toisen sijan Yhdysvaltojen Brett Sterlingin kanssa edellään vain Venäjän Aleksandr Ovetškin. Romyn piste- ja maalisaldo on Sveitsin alle 18-vuotiaiden yhden turnauksen ennätys MM-tasolla. Hän jakoi myös joukkueen sisäisen tehotilaston voiton Tim Ramholtin kanssa lukemalla +6. Romy oli vuoden 2003 turnauksessa Sveitsin paras pistemies ja syöttäjä tehoilla 4+8=12 ja hän voitti joukkueen sisäisen tehotilaston lukemalla +6.
Yhteensä Romy teki alle 18-vuotiaiden MM-kilpailuissa 14 ottelussa tehot 13+13=26, joilla hän johtaa Sveitsin alle 18-vuotiaiden maajoukkueen kaikkien aikojen arvokisojen (MM- ja EM-kilpailut) piste- ja maalipörssiä.
Muuta
Romyn serkku Thomas Déruns pelaa NLA-liigaa HC Lausannessa ja hän on pelannut myös useita miesten arvokisoja.
HMS Thunderer (1783)
HMS Thunderer oli Britannian kuninkaallisen laivaston vuonna 1783 vesillelaskettu Culloden-luokan 74-tykkinen kolmannen luokan linjalaiva.
Valmistus
Alus tilattiin 23. heinäkuuta 1781 Rotherhithestä John & William Wellsiltä, missä köli laskettiin maaliskuussa 1782. Alus laskettiin vesille 13. marraskuuta 1783 ja valmistui 7. joulukuuta Deptfordissa. Se siirrettiin Woolwichiin, missä työt saatiin päätökseen 4. toukokuuta 1784.
Palvelus
Alus romutettiin maaliskuussa 1814 Chathamissa.
Meredith Grey
Meredith Grey on fiktiivinen hahmo ja kertoja ABC:n televisiosarjassa Greyn anatomia, jossa häntä esittää Ellen Pompeo. Hahmon loi Shonda Rhimes. Ellen Pompeo oli ehdolla Golden Globe -palkinnon saajaksi roolistaan Meredith Greynä.
Taustaa
Meredith Grey on Ellis ja Thatcher Greyn ainut yhteinen tytär. Hän vietti lapsuutensa Seattlessa, Washingtonissa, jossa hänen äitinsä oli kirurgina Seattle Grace Hospitalissa. Meredithin vanhempien avioliitto oli hankala ja hänen äidillään oli vuosia kestänyt suhde kollegansa Tri. Richard Webberin kanssa. Avioparin ongelmat osoittautuivat kuitenkin liian suuriksi, ja Thatcher jätti Ellisin Meredithin ollessa viisivuotias. Pian sen jälkeen Ellis otti vastaan työn Boston General Hospitalissa, ja niinpä Ellis ja Meredith muuttivat Massachusettsiin. Thatcher ei pitänyt tyttäreensä vuosiin minkäänlaista yhteyttä.
Meredith opiskeli Dartmouthissa, josta hän valmistui huolimatta rankasta bilettämisestään ja juomisestaan. Valmistuttuaan hänen oli vaikeaa pitää työpaikkaa, koska hän juhli niin paljon. Ellis kuitenkin kannusti Meredithiä löytämään elämälleen suunnan ja ehdotti häntä aloittamaan lääketieteellisessä koulussa, vaikka hän sanoikin Meredithille, ettei tällä ollut kirurgille sopivia ominaisuuksia. Riideltyään äitinsä kanssa Meredith vietti kaksi kuukautta matkustellen Euroopassa läheisen ystävänsä Sadie Harrisin kanssa, ja palasi kotiin vasta kuultuaan, että hänen äidilleen oli todettu Alzheimerin tauti. Hänen äitinsä diagnoosi sai Meredithin hakeutumaan lääketieteelliseen. Käytyään lääketieteellisen loppuun Meredith sai harjoittelijan paikan Seattle Gracen sairaalasta ja muutti Bostonista Queen Anne Hillin lapsuuden kotiinsa, joka kuului hänen äidilleen ja isoäidilleen. Ellis oli muuttanut hoitokotiin ja Meredith saikin pian tietää kaikista äitinsä suhteista.
Ensimmäinen tuotantokausi
Meredith saa harjoittelijan paikan Seattle Gracesta. Iltaa ennen koulutuksensa alkamista hän tapaa Derek Shepherdin baarissa ja he viettävät yhden yhteisen illan. Seuraavana päivänä Meredith saa tietää, että Derek työskentelee neurokirurgina samassa sairaalassa jossa Meredith juuri aloitti. Meredith kieltäytyy Derekiltä saamistaan eduista ja haluaa pitää heidän suhteensa ammattimaisena. Meredith kuitenkin suostuu lopulta treffeille Derekin kanssa ja heidän välilleen syntyy seksuaalinen suhde. Heidän suhteensa on alusta asti monimutkainen, kun Meredithin valvova apulaislääkäri, Miranda Bailey näkee Derekin ja Meredithin puolialastomina Derekin autossa. Bailey käyttäytyy välinpitämättömästi asiaa kohtaan, mutta antaa kuitenkin salaa Derekille oppitunnin harjoittelijan tapailusta. Meredithin lähestyttyä Baileytä, tämä käskee Meredithiä päättämään suhteen, koska se vaikuttaa kaikkiin. Baileyn "syrjittyä" Meredithiä, Richard saa tietää Derekin ja Meredithin suhteesta ja hän kertoo Meredithille suhteen olevan suuri virhe ja, että hänen äitinsä sanoisi samaa. Siihen Meredith vastaa, että jos hänen äitinsä sanoisi hänelle niin, Meredith kertoisi hänen olevan väärässä (ollen tietämätön siitä, että Richard tarkoitti Derekin vaimoa).
Ensimmäisenä päivänään vain Richard Webber tunnisti Meredithin Ellis Greyn tyttäreksi. Richard sanoo Meredithin muistuttavan äitiään. Meredith ei kerro kenellekään, että hänen äitinsä sairastaa Alzheimerin tautia vaan kertoo äitinsä matkustavan ympäri maailmaa kirjoittaen samalla kirjaa. Meredith ystävystyy George O'Malleyn, Izzie Stevensin, Cristina Yangin ja Alex Karevin kanssa. Pian Izziesta ja Georgesta tuleekin Meredithin kämppäkavereita, vaikka Cristinasta tuleekin Meredithin paras ystävä. Aluksi Alex ärsytti kaikkia, myös Meredithiä, joka kutsui häntä mm. lempinimillä "Hoitsu", jne., mutta pian heistäkin tulee ystäviä joiden välille muodostuu sisarellinen suhde. George on ihastunut Meredithiin ja vain Meredith itse ei tiedä asiasta.
Ensimmäisen kauden lopussa Meredith ja Derek päättävät tehdä suhteestaan vakavamman, mutta Derekin vaimon, Addison Montgomeryn saapuminen vaikeuttaa asioita.
Toinen tuotantokausi
Derek kamppailee valinnan edessä: Meredith vai Addison? Lopulta hän jättää Meredithin ja palaa vaimonsa Addisonin luokse. Meredith on murheen murtama ja hän päättää lähteä etsimään isäänsä. Meredithillä on sarja yhden yön juttuja monen eri miehen kanssa, hänen yrittäessään etsiä Derekin korvaavaa miestä. Hän juo itsensä känniin ja makaa Georgen kanssa, ja lopulta itkee kesken parin seksikokemuksen. Tämä on vähällä aiheuttaa heidän koko ystävyytensä tuhoutumisen. Sairaalaan tuodaan potilas, jonka rinnassa on esihoitajan käsi. Juuri ennen leikkauksen alkua paljastuu, että potilaan rinnassa on pommi. Leikkausaliin jää Burke, Meredith, Christina, ensihoitaja jolla on käsi potiilaan rinnassa ja pommiryhmän johtaja. Ensihoitaja vetää kätensä pois potilaan rinnasta ja Meredith laittaa kätensä potilaan rintaan. Juuri kun pommi saadaan pois, ja pommiryhmän päällikkö on viemässä sitä se räjähtää. Derek kuulee Meredithin "onnettomuudesta" ja haluaa huolissaan nähdä hänet. Ylilääkäri Tri. Webber ymmärtää Derekin väärin ja tuo Addisonin paikalle. Derek menee samana iltana tapaamaan itse Meredithiä. Meredithin ja Derekin välille syntyy platoninen ystävyyssuhde ja Meredith alkaa tapailla eläinlääkäriä, Finn Dandridgeä, joka hoiti Meredithin koiraa. Derek tulee mustasukkaiseksi ja aloittaa riidan Meredithin kanssa kutsumalla häntä nimillä, jonka päätteeksi parin ystävyyskin loppuu.
Meredith saa tietää siskopuolestaan, kun Molly Grey joutuu sairaalahoitoon. Hän saa myös tietää isänsä mennen uusiin naimisiin erottuaan Ellisistä ja saaneen kaksi tytärtä lisää Mollyn ja Lexien. Molly kertoo Meredithille Thatcherin olleen omistautunut ja rakastava isä, tietämättä Meredithin oikeaa henkilöllisyyttä. Toisen kauden viimeisessä jaksossa Derek ja Meredith harrastavat seksiä tutkimushuoneessa ison riidan päätteeksi Derekin paljastettuaan mustasukkaisuutensa hänelle ja Derek tajuaa, että hänen täytyy jättää vaimonsa. Kausi päättyy kun Meredithin täytyy päättää Finn vai Derek.
Kolmas tuotantokausi
Derekin erottua Addisonista Meredithin täytyy päättää Finnin ja Derekin väliltä. Hän päättää alkaa tapailla molempia, mutta Derekin kerrottua, kuinka hän ei halua satuttaa Meredithiä ja että hän rakastaa häntä niin paljon että olisi valmis jättämään tämän (ja ehdottaa, että Finn on parempi mies), Meredith valitsee Derekin. Meredithin siskopuoli, Molly, joutuu sairaalaan keisarinleikkausta varten. Thatcherin ollessa sairaalassa Meredithin täytyy kohdata hänet. Kaksikon välinen jännite kuitenkin laantuu hieman Meredithin huomatessa perineensä Derekiä häiritsevän kuorsauksen isältään.
Eräänä aamuna Derek löytää Meredithin kylpyhuoneesta yrittämästä hukuttaa itsensä kylpyammeeseen. Lautalla sattuneen onnettomuuden jälkeen Meredith tippuu mereen hoitaessaan potilasta veden äärellä. Derek kuitenkin pelastaa hänet, mutta vaikka Meredithille annetaan tekohengitystä, siitä ei tunnu olevan apua ambulanssin saavuttua sairaalaan. Meredith kokee "lähellä-kuolemaa" kokemuksen, jossa hän tapaa entisiä potilaitaan (mm. Izzien entinen sulhanen Denny), hänen koiransa Docin ja oman äitinsä, joka kuoli lääkäreiden hoitaessa Meredithiä. Meredith kuitenkin selviää ja kokemuksensa jälkeen hän alkaa olla positiivisempi ja antaa Alexin muuttaa Georgen hylkäämään huoneeseen, sanoen Izzielle "Ihmiset ovat se mikä merkitsee". Pian äitinsä kuoleman jälkeen Meredith menettää äitipuolensakin, joka kuolee tavallisessa leikkauksessa ilmenneisiin komplikaatioihin. Suruissaan Thatcher lyö Meredithiä muiden lääkäreiden nähden ja kieltää häntä saapumasta hautajaisiin, syyttäen tätä Susanin kuolemasta.
Meredith menee täysin lukkoon kokeessaan, mikä vaikuttaa hänen kirurgin uransa tulevaisuuteen. Muut harjoittelijat puhuvat Webberille, joka antaa Meredithin tehdä kokeen uudestaan. Meredith auttaa Cristinaa valmistautumaan tämän aikoessa mennä naimisiin Preston Burken kanssa. Derek lähestyy Meredithiä parin suhteen tiimoilta kertoen hänelle hänen olevan elämänsä rakkaus, ettei hän voisi jättää Meredithiä, mutta Meredith oli selvästi itse jättämässä Derekin. Cristinan ja Prestonin häiden mentyä pieleen Meredith julkistaa "Se on ohi" ja kauden loppuessa jää auki tarkoittiko hän vain häitä vai suhdettaan Derekiin. Sen jälkeen Meredith auttaa Cristinaa toipumaan, jättäen suhteensa ja tulevaisuutensa Derekin kanssa epävarmaksi. He eivät puhu moneen päivään.
Neljäs tuotantokausi
Derek haluaa tietää miten hän ja Meredith jatkaisivat. Meredith päättää päättää suhteen. Pari kuitenkin harrastaa seksiä sairaalassa ja jatkavat "eroseksin" harrastamista useita viikkoja. Meredith tajuaa rakastavansa Derekiä enemmän kuin pelkäävänsä sitoitua jolloin hän päättää yllättäen haluavansa sitoutua Derekiin, mutta saa tietää Derekin suudelleen hoitajaa nimeltä Rose, ja täten päättää heidän suhteensa jälleen. Derek alkaa seurustella Rosen kanssa. Meredith alkaa käydä terapeutilla. Hän myöntää terapeutilleen, että hänen äitinsä yritti itsemurhaa Meredithin edessä, tämän ollessa pieni, ja tajuaa vihdoin, ettei Ellis halunnut kuolla, vaan halusi vain apua ja huomiota. Meredith ja Derek alkavat luovuttaa heidän lääketieteellisien kokeidensa epäonnistuttua uudestaan ja uudestaan. Meredith saa tietää, että jolleivat he onnistu kokeessaan sinä päivänä, heidän kokeensa lopetetaan. Viimeinen potilas selviytyy ja Meredith menee Derekin maille ja tekee kynttilöistä heidän talolleen rajat. Meredith paljastaa Derekille tunteensa ja pari suutelee intohimoisesti, mutta Derek kuitenkin lähtee päättämään suhteensa Roseen ja pyytää Meredithiä odottamaan häntä. Sinä yönä Meredith näkee unen Derekin kuolemasta.
Viides tuotantokausi
Meredith ja Derek alkavat jutella yhteen muutosta. Derekin erottua Rosesta Meredithin takia Rose on vihainen Derekille, koska tämä sanoi päässeensä yli Meredithistä. Rose jopa puukottaa Derekin kättä leikkaussalissa. Lopulta Rose tajuaa, ettei enää ole sama hoitaja jonka jokainen tahtoi leikkaussaliin, ja lähtee pois Seattlesta jättäen Meredithin ja Derekin vapaiksi jatkamaan suhdettaan. Meredith tunnustaa Cristinalle huolensa Derekin muuttamisesta taloon ja Cristina, joka on ärsyyntynyt Meredithin ainaisesta puhumisesta käskee häntä sulkemaan suunsa sanoen, ettei parin suhde ikinä toimisi. Myöhemmin Meredithin kysyessä Cristinalta uskooko hän todella hänen ja Derekin suhteen olevan tuhoon tuomittu Cristina vastaa "Olen henkilösi, olen puolellasi."
Meredith auttaa Derekiä pakkaamaan tavaroita ja pari muuttaa vihdoin yhteen ja Derek yrittää saada Meredithin muut kämppäkaverit muuttamaan pois. Meredith pysyy ystäviensä puolella selittäen, että he ovat hänen perheensä ja että hän tarvitsee heitä siellä. Derek antaa lopulta muidenkin jäädä asumaan taloon. Etsiessää tilaa jonne panna tavaransa, Derek löytää kaikki Meredithin äidin päiväkirjat, joita Meredith alkaa lukea voidakseen tuntea äitinsä paremmin. Hän ja Cristina sitoutuvat päiväkirjojen lääketieteelliseen luontoon ja saavat muutamia hyviä vinkkejä.
Meredithin vanha ystävä, Sadie, palaa Seattleen ja alkaa aiheuttaa ongelmia. Derek kyselee Meredithin tavasta tuoda kotiin kavereitaan yöksi, mutta hyväksyy sen myöhemmin kutsuttuaan itse Lexien kotiinsa. Cristina ei pidä Meredithin suhteesta Sadieen, tuntiessaan heidän ystävyytensä olevan uhan alla. Kaksikko joutuukin suuren riitan kun Meredith ei puolusta Cristinaa Webberin saatua tietää harjoittelijoiden leikkausharjoituksista. Lopulta Sadie lähtee sairaalasta.
Meredith ja Cristina eivät puhu toisilleen melkein viikkoon "Greyn aikaa". Edes Derekin äidin vieraillessa Seattlessa Cristina ei auta Meredithiä. Kun kuolemaantuomittu potilas saapuu sairaalaan he joutuvat vielä isompaan riitaan. Meredith meni katsomaan potilaan teloitusta ja lähtiessään sieltä, Derek odotti ulkopuolella jolloin Meredith alkoi itkeä sanoen, että teloitus oli ollut hirveä. Derek ei saa Meredithiä lopettamaan, jolloin hän ajoi Cristinan luo ja kertoi tälle, ettei Meredith lopeta itkuaan, ja vain Cristina saisi sen loppumaan, joten Cristina meni lohduttamaan Meredithiä ja pari sopi ja heidän ystävyytensä palasi vanhoille rateilleen.
Derek käyttää paljon aikaa yrittäessään keksiä sopivaa tapaa kosia Meredithiä. Hän ei kuitenkaan osaa päättää missä ja milloin hän tekisi sen. Kaikki sairaalasta, paitsi Meredith, saavat tietää, että Derek aikoo kosia ja näkevät sormuksen. Derekin potilas, raskaana oleva nainen joka kärsii aneyrysmasta, ehdottaa romanttinen kosinta voi olla mitä tavallisin – kertoen kuinka hänen miehensä kosi kaupan hyllyjen välissä, ja kertoen että se oli heille romanttinen koska he tapasivat siellä.
Derek oli lähes kosia Meredithiä yhden ikimuistoisen kerran; hän oli peittänyt heidän makuuhuoneensa ruusuilla ja kynttilöillä. Derekin odottaessa Meredithiä Addison soittaa hänelle pyytäen häntä pelastamaan veljensä hengen. Derek poistaa pikaisesti ruusut ja kynttilät ja lähtee sairaalaan. Kun Meredith palaa kotiin huone on aivan normaalin näköinen. Mutta vedettyään peiton pois hän löytää yhden ruusun terälehden Derekin tyynyn alta.
Derek pelastaa Addisonin veljen. Derek tekee kuitenkin virheen raskaana olevan naisen leikkauksessa, ja nainen kuolee. Derek tuntee tapahtuneesta syyllisyyttä eivätkä potilaan miehen syytökset paranna asiaa lainkaan. Derek lähtee sairaalasta asumaan asuntovaunuunsa saatuaan tietää, että hänen potilaistaan suurin osa on kuollut. Meredith yrittää saada Derekin palaamaan saatuaan tietää, että hän aikoo kosia, mutta saavuttuaan asuntovaunulle Derek suuttuu ja viskaa sormuksen metsään. Meredith loukkaantuu Derekin syytettyä häntä valehtelijaksi, ja ettei hän ikinä halunnut sitoutua Derekiin. Lopulta Meredith saa Derekin palaamaan, koska Izzie on sairastunut syöpään ja Derek on tämän ainoa mahdollisuus. Meredith kertoo luottavansa Derekiin tämän aloittaessa Izzien leikkausta, jonka Derek suorittaa onnistuneesti. Epätoivoissaan Derek kosii Meredithiä kahdesti ja molempina kertoina Meredith kertoo Derekille, että hän ei halua sen tapahtuvan Derekin olevan siinä mielentilassa.
Illalla Webber saa Meredithin odottamaan hissiä, ja kun ovet aukee hä näkee miksi; Derek on hississä joka on koristeltu leikkauksien tiedoilla, joita pari on yhdessä operoinut. Hän kertoo heidän suhteensa vaiheet jokaisen eri jutun avulla. Viimeiseksi hän näyttää kuvat Izzien aivoista ja kosii Meredithiä. He sanovat haluavansa viettää loppuelämänsä toistensa kanssa ja suutelevat.
Izzie alkaa suunnitella Meredithin ja Derekin häitä ollessaan vuodepotilaana. Meredithille hankitaan perinteinen hääpuku, ja häitä varten varataan kirkko, vaikka Meredith ei halua hääpukua ja kirkkohäitä. Meredith suostuu Izzien toiveisiin, koska tämä on vakavasti sairaana. Häiden lähestyessä Meredith tajuaa kuitenkin Izzien suunnitelleen tosiasiassa omia unelmahäitään. Meredith ja Derek päättävät lahjoittaa häät Izzielle ja Alexille, jotka menevät kirkossa naimisiin heidän sijaansa. Pian tämän jälkeen Meredith sanoo sairaalassa Derekille haluavansa lähteä vihittäväksi kaupungintalolle. Derek kuitenkin kieltäytyy lähtemästä samana päivänä Izzien huonon terveydentilan takia. Lopulta pari päätyy kirjoittamaan vihkivalansa sairaalassa muistilapulle kaupungintalolle menemisen sijaan.
Kauden viimeisessä jaksossa Meredith hoitaa auton alle jäänyttä miespotilasta, jonka kasvot ovat vammojen takia tunnistamattoman näköiset. Potilas ei voi puhua vammojensa takia, mutta yrittää kovasti kommunikoida Meredithin kanssa eleillä. Meredith ei ymmärrä potilasta ennen kuin tämä kirjoittaa hänen käteensä "007", mikä on ollut Georgen lempinimi. Meredith tajuaa kauhistuneena potilaan olevan George, ja kutsuu paikalle muita lääkäreitä. Georgen tila romahtaa nopeasti, ja Meredith yrittää elvyttää häntä muiden kanssa.
Kuudes tuotantokausi
George kuolee elvytysyrityksistä huolimatta. Meredith yrittää väistellä suruaan keskittymällä työhön sekä suhteeseensa Derekin kanssa. Hän itkee lopulta yli kuukauden päästä kuolemasta nähtyään Georgen lokeron tyhjennettävän.
Meredithin isä Thatcher saapuu sairaalaan alkoholismista aiheutuneen maksasairauden takia, ja tarvitsee maksansiirron. Lexie suostuu luovuttamaan osan omaa maksaansa, mutta käy ilmi, ettei hän sovi luovuttajaksi. Meredith ei halua ensin olla asian kanssa missään tekemisissä, mutta suostuu lopulta itse luovuttajaksi Lexien takia. Leikkaus onnistuu, ja Meredith palaa töihin oltuaan ensin jonkin aikaa sairauslomalla.
Seattle Gracen sairaala yhdistetään rahavaikeuksien takia hallinnollisesti Mercy Westin sairaalaan. Tämän takia useat sairaalaan työntekijät saavat potkut, ja sairaalalle koittaa vaikeat ajat. Päällikkö Webber, joka on entinen alkoholisti, sortuu uudelleen juomaan. Meredithin nähtyä hänet ryyppäämässä Webber alkaa antaa Meredithille yksityistunteja kirurgiassa pitääkseen tämän puolellaan. Thather Grey saa myös tietää Webberin juomisesta ja varoittaa Meredithiä alkoholismin vaarallisuudesta. Meredith ei ota ensin ota Thatcheriä tosissaan, mutta alkaa sitten itsekin huolestua. Meredith kertoo lopulta Webberin alkoholismista Derekille, joka kertoo puolestaan sairaalan johtokunnalle. Webber erotetaan ja hän joutuu menemään vieroitukseen. Derek saa paikan virkaatekevänä kirurgian päällikkönä.
Sarjan päätösjaksossa Meredith saa tietää olevansa raskaana, mutta ei kerro Derekille. Sairaalaan saapuu Derekin edesmenneen potilaan leski Gary Clark, joka syyttää Derekiä vaimonsa kuolemasta. Clark ampuu Derekiä ja useita muita lääkäreitä. Sairaala laitetaan hälytystilaan, jonka aikana kukaan ei saa liikkua osastolta toiselle. Cristina joutuu tekemään Derekille hätäleikkauksen, koska kokeneempia lääkäreitä ei ole paikalla. Leikkauksen aikana Clark saapuu paikalle ja käskee aseella uhaten Cristinaa lopettamaan leikkauksen. Cristinaa avustava tri Jackson Avery pelastaa tilanteen vetämällä huomaamatta johdot irti Derekin sydämestä niin että sydänkäyrää näyttävä monitori alkaa näyttää viivaa. Clark luulee Derekin kuolleen ja poistuu. Meredithkin luulee Derekin kuolleen ja purskahtaa epätoivoisena itkuun. Derek selviää, mutta järkytys aiheuttaa Meredithille keskenmenon.
Seitsemäs tuotantokausi
Meredith ja muut lääkärit joutuvat hakemaan terapeutilta lupaa palata leikkaussaliin ampumavälikohtauksen jälkeen. Meredith ei aluksi saa lupaa, koska terapeutti Andrew epäilee hänen salailevan jotain. Lupa heltiää lopulta, kun Meredith paljastaa asian Andrew'lle ja Derekille. Meredith selviää ampumavälikohtauksen aiheuttamasta traumasta henkisesti paremmin kuin monet muut.
Meredith ja Derek yrittävät saada lasta, mutta eivät onnistu. Meredith aloittaa hedelmöityshoidot, mutta joutuu lopettamaan ne sivuvaikutusten takia. Lopulta Derek ehdottaa, että pari adoptoi sairaalassa olevan afrikkalaisen orvon vauvan. Pari menee maistraatissa naimisiin.
Meredith, Alex, April, Cristina ja Jackson kilpailevat johtavan apulaislääkärin paikasta. Meredith joutuu valitsemaan meneekö hän töihin äitinsä aloittamaan diabeteskokeeseen vai Derekin järjestämään Alzheimer-kokeeseen. Hän valitsee Derekin kokeen, mutta joutuu pian moraalisen pulman eteen, kun potilaaksi tulee Webberin vaimo Adele. Meredith urkki salaa koetuloksia. Hän saa tietää Adelen saaneen lumelääkettä eikä oikeaa lääkettä ja vaihtaa lääkkeen.
Alex alkaa epäillä jotain ja paljastaa Meredithin tekemiset, jotta Meredithiä ei valittaisi johtavaksi apulaislääkäriksi. Paikan saa lopulta April. Alex muuttaa pois Meredithin talosta. Webber ottaa tilapäisesti Meredithin viralta ja Alzheimer-koe keskeytetään. Derek raivostuu ja lähtee yöksi ulos. Sosiaalivirkailija myöntää Meredithille Zola-vauvan tilapäisen huoltajuuden ja Meredith palaa vauvan kanssa yksin kotiin.
Ultra-Humaniitti
Ultra-Humaniitti (eng. Ultra-Humanite) on kuvitteellinen superroisto DC-universumissa. Ultra-Humaniitti tunnetaan yhtenä ensimmäisistä sarjakuvissa esiintyvistä superroistoista. Ultra-Humaniitin ensiesiintyminen tapahtui Action Comicsin numerossa 13 kesäkuussa 1939 ja hänet loivat Jerry Siegel ja Joe Shuster, jotka myös loivat ensimmäisen ja tunnetuimman supersankarin ja Ultra-Humaniitin vastustajan Teräsmiehen. Ultra-Humaniitti oli Teräsmiehen päävihollinen ennen Lex Luthoria.
Lūimā sēripos
Lūimā sēripos (Лӯимā сэ̄рипос, ”Pohjantähti”) on Venäjällä Hanti-Mansian autonomisen piirikunnan pääkaupungissa Hanty-Mansijskissa ilmestyvä mansinkielinen sanomalehti.
Ultra-Humaniitti
Taustaa
Ultra-Humaniitti oli alunperin hullu tiedemies, jonka oikea nimi ei ole tiedossa. Hänen "suuri tavoitteensa" on "Maan hallinta". Hän oli kalju ja halvaantunut vyötäröstä alaspäin ja istui pyörätuolissa. Hän sai tieteellisen kokeen seurauksena omien sanojensa mukaan maailman ketterimmät ja nopeimmat aivot, jonka jälkeen hän käytti itsestään nimitystä Ultra-Humaniitti. Hän taisteli useaan otteeseen Teräsmiestä vastaan, mutta epäonnistui tämän kukistamisessa. Ultra-Humaniitin viimeinen esiintyminen tapahtui Action Comicsissa #21 (1940), jossa hän ilmeisesti kuolee, eikä hän esiintynyt enää sarjakuvissa useisiin vuosikymmeniin. Hahmo esiteltiin uudelleen Hopeakaudella Teräsmiehen toistuvana vastustajana Earth Two universumissa. Myöhemmin Ultra-Humaniitti siirtää tietoisuutensa albiinogorillakehoon ja hänestä tulee suuri superpahis Earth-Two maailmassa.
Lūimā sēripos
Lehti on perustettu vuonna 1989. Aikaisemmin mansinkielistä aineistoa ilmestyi hantinkielisessä Lenin pant huvat -lehdessä (nykyinen Hănty jasaŋ). Julkaisijoina toimivat Hanti-Mansian duuma ja hallitus. Lūimā sēriposin ja Hănty jasaŋin yhteisen toimituksen päätoimittaja on Raisa Rešetnikova.
Ultra-Humaniitti
Taustaa
Ultra-Humaniitin kunnianhimoisin suunnitelma esiintyy vuoden 2002 "Stealing Thunder" -tarinakaaressa JSA #32-37:ssä, jossa hän ottaa haltuunsa iäkkään Johnny Thunderin ruumiin ja pettää Jakeem Thunderin luovuttamaan maagisen kynänsä. Lähes kaikkivaltiaan Thunderboltin voimalla Ultra-Humaniitti palauttaa kehonsa nuoruuden ja jatkaa sitten valtaamaan maailman. Hänen valtansa aikana maapallo muuttuu pohjimmiltaan yhdeksi mieleksi, ja lähes jokaisesta meta-ihmisestä tulee Ultra-humaniitin jatke. Muutamat sankarit onnistuvat pakenemaan Ultra-Humaniten hallinnasta: Jakeem Thunder, Kapteeni Marvel, Hourman, kolmas Crimson Avenger, Power Girl, Sandman ja toinen Icicle. Villikissa ja Hector Hall ovat myös vapaita – Villikissa hänen "yhdeksän elämänsä" ilmeisenä sivuvaikutuksena ja Hall, jotta hän voisi kutsua Tohtori Kohtalon puvun ja siten tarjota Ultra-Humanitelle pääsyn Nabun voimaan - mutta molemmat ovat tämän hallussa. Sen jälkeen kun reservi-JSA pystyy väliaikaisesti oikosulkemaan Thunderboltin (aikasiirtymän alkuperäisen Hourmanin neuvojen ansiosta), Crimson Avenger näennäisesti tappaa Ultra-Humaniitin (vaikka Icicle melkein kukisti hänet) kostoksi ensimmäisen Crimson Avengerin kuolemasta, joka kuoli aiemmin Ultra-Humaniitin laukaisemassa räjähdyksessä.
One Year Later tarinan jälkeen Ultra-Humaniitin salainen alkuperä paljastettiin ja hänen nimeksi kerrottiin Gerard Shugel. Hänellä oli syntyessään äly, joka ylitti maailman suurimmat mielet, ja rappeuttava sairaus, joka söi hänen ruumistaan hitaasti. Hän käytti älyään löytääkseen tapoja pitää taudin loitolla, samalla kun hän yritti löytää tavan siirtää aivonsa terveeseen kehoon. Hän työskenteli holtittoman ja nuoren Satannan, korkeakoulututkijan kanssa, he työskentelivät yhdessä aivo-/siirto- ja eläinten hybridisaatiotekniikoiden parissa. Satanna joutui muuttamaan Kongon demokraattiseen tasavaltaan ja kapinallisjoukkojen ja armeijan vaivaamana, ja hän siirsi Gerardin aivot albiinogorillan muuttuneeseen ruumiiseen. He jakoivat intiimin suhteen jonkin aikaa, sitten heidän tiensä erosivat pitkäksi aikaa, mikä tasoitti tietä heidän erillisiin seikkailuihinsa, jotka oli kirjattu ennen OYL-tarinaa.
Lūimā sēripos
Lehden liitteenä ilmestyy kerran kuukaudessa nelisivuinen mansinkielinen lastenlehti Hōtalakve.
Kot Diji
thumb|Kot Dijin linnoitus Kot Diji on asutuskeskus Sindhissä, Pakistanissa. Paikka tunnetaan parhaiten varhaisharappalaisesta pikkukaupungista ja sen yllä vuorella olevasta 1700-luvulla rakennetusta linnoituksesta. Indus-kulttuurin syntyvaihe on nimetty Kot Dijin mukaan.
Jaavanviherharakka
Jaavanviherharakka (Cissa thalassina) eli aiemmalta nimeltään sundanviherharakka on varisten heimoon ja viherharakoiden sukuun kuuluva lintulaji. Se elää Kaakkois-Aasiassa.
Ultra-Humaniitti
Taustaa
Kun DC käynnisti jatkuvuutensa The New 52:n kanssa vuonna 2011, Ultra-Humaniitti esiteltiin uudelleen Action Comicsin sivuilla villisti erilaisella konseptilla: pelkoa ruokkivana alienina Phantom Zone -alueella, joka onnistuu pääsemään ulos ja ruokkimaan Teräsmiehen pelkoa, kun hän on vasta lapsi. Nuori Clark on liian vahva hänelle, joten hän vetäytyy Phantom Zone -alueelle. Superman: Doomed -tarinasarjan aikana Smallvillessä avautuu portaali, jonka kautta Ultra-humaniitti pääsee pakoon. Teräsmies pystyy voittamaan hänet täyttämällä hänet liian monilla tunteilla.
Myöhemmin DC hylkäsi suurimman osan New 52 -muutoksistaan ​​"DC Rebirth" -nimisellä aloitteella. Kaikki Teräsmiehen roistot ja historia palautettiin 52:ta edeltäville perusteille tarinassa nimeltä "Superman Reborn". Alkuperäinen Ultra-Humaniitti ilmestyi myöhemmin uudelleen, kuvailtuna pahana nerona, joka siirsi aivonsa albiinogorillaan. Hän on Superrikollisten Salainen Yhteisö -seuran jäsen.
Ultra-Humaniittilla on superneron älykkyys, mikä tekee hänestä kaksi kertaa älykkäämmän kuin Lex Luthor. Hänellä on lääketieteellinen tietämys, jota tarvitaan aivonsa siirtämiseen kirurgisesti toiseen kehoon ilman siirteen hylkimistä, vaikka käytettäisiinkin erilaisia ​​lajeja. Hänen useimmin käyty muotonsa on mutatoitunut albiinogorilla, jolla on valtavia fyysisiä ominaisuuksia ja psyykkisiä voimia, kuten hypnotismi, telepatia ja telekinesia. Hän keksi lukuisia kehittyneitä aseita, ajoneuvoja ja muuta vaikeaselkoista tekniikkaa.
New 52 sarjakuvissa Ultra-Humaniitti kuvattiin alien-muukalaiseksi, joka sai voimia ihmisen tunteista. Auttaakseen häntä tässä, hän voi lähettää pieniä lonkero-olentoja, jotka varjostavat hänen uhrinsa, sekä tyhjentävät heidän pelot.
Kot Diji
Varhainen asutus
Kot Diji I-kerrostumassa ei käytetty kuparia ja pronssia. Talot tehtiin alussa polttamattomista tiilistä kivipohjille. Joskus yläkaupungin kummun A kerrostumien 15–8 aikana rakennettiin yläkaupungin ympärysmuuri ainakin osittain. Kerrostumassa 7 ilmastyi viemäri ja tasainen alue, jossa oli tulipaikkoja. Kaupunki jakautui linnoitukseen ja alakaupunkiin. Näiden välissä oli muuri, ja yläkaupunki oli ylempänä. Mutta kaivausten mukaan niiden rakennukset eivät poikenneet toisistaan. Yläkaupungin ala oli noin 80 × 80 m. Nuolenkärjet ovat Mungidak II-IV:n tyyppisiä. Kot Diji-kaudella oli ehkä varhaista Indus-kirjoitusta ruukkujen merkeissä, luultavasti jo myös vakioituja mittoja ja painoja. Ennen varsinaista Harappan kautta sekä ylä- että alakaupunki paloivat päätellen runsaasta tuhkasta. Yläkaupungin "linnoitus" paloi kummun A kerrostumien ¤ ja 3A välissä. Luultavasti sama tulipalo poltti myös alakaupungin B-kummun kerrostumien 3A ja 3 välissä. Kot Divin monivärinen "sarvijumalan" kuvan omaava saviriikko on luultavasti alakaupungin kerrostumasta 3A, eli juuri paloe edeltävästä kerrostumasta.
Tulipaloja sattoi samoihin aikoihin myös paikoissa/kerrostumissa Gumla III, Amri II ja Naushero ID.
Jaavanviherharakka
Jaavanviherharakka on 24–30 cm pitkä ja painaa 125–130 grammaa. Se on väriltään kirkkaan vihreä. Silmien ympäri niskaan kulkee musta raita, otsalla on keltainen töyhtö ja nokka on kirkkaan punainen. Jalat ovat oranssinpunaiset. Siivet ovat kastanjanruskeat. Jaavanviherharakkaa tavataan vain Jaavan saaren länsiosassa 500-2000 metrin korkeudessa. Vuoden 2001 jälkeen sitä on nähty vain neljällä suojelualueella.
Laji on äärimmäisen uhanalainen, luonnossa on arvioitu elävän alle 250 yksilöä. Tärkein syy uhanalaisuuteen on tämän värikkään linnun pyydystäminen häkkilinnuksi. 1900-luvulla linnun harvinaistumiseen vaikutti myös soveliaan elinympäristön tuhoutuminen Jaavan laajoissa metsänhakkuissa.
Pilkanselkä (Sysmä)
Pilkanselkä on Päijät-Hämeessä Sysmässä Nikkaroisen kylän lähellä sijaitseva järvi.
Maantietoa
Järven pinta-ala on 139 hehtaaria eli 1,4 neliökilometriä, se on 2,9 kilometriä pitkä ja 1,3 kilometriä leveä. Sillä on 11 saarta, joiden yhteispinta-ala on 7,98 hehtaaria. Järvi on luodattu ja siitä on julkaistu syvyyskartat. Järven tilavuudeksi on saatu 4,7 miljoonaa kuutiometriä eli 0,0047 kuutiokilometriä. Sen keskisyvyys on 3,4 metriä ja suurin syvyys on 14,1 metriä. Sen rantaviivan pituus on 12,4 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Lintulanjoen valuma-alueeseen (14.229) se kuuluu. Järven vedenpinnan korkeus on 84,3 metriä mpy.
Nokia Cseries
Nokia Cseries on tuoteperhe matkapuhelimia, jonka on valmistanut Nokia. Se julkaistiin 2010, mutta lakkautettiin 2016 Microsoft Mobilen ostettua Nokian matkapuhelintoiminnot.
Naarlampi
Naarlampi on Päijät-Hämeessä Sysmässä Volmarinkylän lähellä sijaitseva lampi.
Maantietoa
Lammen pinta-ala on 19,0 hehtaaria, se on 700 metriä pitkä ja 400 metriä leveä. Lammella ei ole kartan mukaan saaria. Sen rantaviivan pituus on 2,1 kilometriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Lintulanjoen valuma-alueeseen (14.229) se kuuluu. Lammen vedenpinnan korkeus on 85,7 metriä mpy.
Suomen Optometrian Ammattilaiset SOA
Suomen Optometrian Ammattilaiset ry eli SOA, aikaisemmilta nimiltään Optikkoyhdistys ry ja Suomen Optikoiden Ammattiliitto, on perustettu vuonna 1971. Se toimii optikoiden, optometristien, optometristiopiskelijoiden ja näönhuollon ammattilaisten ammattiyhdistyksenä. Yhdistyksen toimialueena on koko Suomi.
Historia
Vuoden 1970 heinäkuussa 23 optikkoa neuvottelivat siitä, että maahan tarvitaan oma järjestö ajamaan työntekijäoptikoiden asemaa. Tämä kokous valitsi viisihenkisen toimikunnan järjestämään päättävän kokouksen, johon pyrittiin kutsumaan kaikki työntekijöinä olevat optikot. Optikoiden työntekijäjärjestön perustamisen päättävä kokous pidettiin 6.9.1970 Lahdessa. Varsinaisesti Optikkoyhdistys ry rekisteröitiin 29.9.1971.
Ensimmäinen optikoiden oma valtakunnallinen työehtosopimus tehtiin tammikuussa 1973 ja työttömyyskassa aloitti toimintansa 1978.
Yhdistys aloitti optikoiden täydennyskouluttamisen - Optikkopäivät - yhdessä silloisen SSOL:n eli Suomen Silmäoptikkojen Liiton, nykyisen SOT - Suomen Optinen Toimiala ry kanssa järjestettynä.
Vuonna 1983 nimi muutettiin Optikkoyhdistyksestä Suomen Optikoiden Ammattiliitto ry:ksi. Vuonna 2014 yhdistyksen nimi muutettiin Suomen Optometrian Ammattilaiset ry:ksi. Lyhenne SOA säilyi yhdistyksen virallisena lyhenteenä. SOA liittyi Erityisalojen Toimihenkilöliitto ERTO ry:n jäsenyhdistykseksi 1.1.2015.
Jäsenyys
SOAn jäseniksi liitytään Erityisalojen Toimihenkilöliitto ERTOn kautta. SOAn jäsenet kuuluvat IAET-työttömyyskassaan. SOAn jäsenten käytössä ovat Toimihenkilöliitto ERTOn palvelut, esimerkiksi maksuton lakimies- ja oikeusapu. ERTO ja SOA tarjoavat jäsenilleen myös erilaisia jäsenetuja.
Ansioituneita jäseniä voidaan kutsua kunniajäseniksi. SOAlla on kaksi kunniajäsentä, jotka kumpikin olivat läsnä perustamiskokouksessa 1970.
Edunvalvonta
SOA tukee ja edistää optikoiden asemaa laillistettuina terveydenhuollon ammattilaisina. Tavoitteena on optikon toimenkuvan laajentaminen osaksi laajaa, ennaltaehkäisevää terveydenhuoltoa. SOA toimii yhdessä työnantajien kanssa välittäen jäsenilleen tietoa alan työpaikoista.
SOA neuvottelee yhdessä ERTOn kanssa alalle yleissitovan Optikoiden työehtosopimuksen (tessin). Sopimusta noudatetaan optikkoliikkeissä ja se koskee työaikalain alaisia optikoita, optometristejä, johtavia optikoita ja optometristejä sekä optometristiopiskelijoita.
Optikoiden koulutus ja täydennyskoulutus
Optikoita valmistuu kahdesta ammattikorkeakoulusta: Metropolia Ammattikorkeakoulusta Helsingistä sekä Oulun ammattikorkeakoulusta. Laki terveydenhuollon ammattihenkilöistä edellyttää optikoilta jatkuvaa ammatillisten tietojen ja taitojen ylläpitämistä ja kehittämistä. SOA toimii yhteistyössä toimialan täydennyskoulutuksen järjestäjien ja optikoita kouluttavien ammattikorkeakoulujen kanssa.